OzLabs/hebrew-wiki-articles huggingface dataset:
אנטל דרהר

אנטל דרהר הבן (בהונגרית: Ifjabb Dreher Antal; וינה, 21 במרץ 1849 - קטנהוף (Kettenhof bei Schwechat), 7 באוגוסט 1921) היה תעשיין הונגרי ממוצא גרמני, בעל מבשלות בירה ומארגן קרטל הבירה ההונגרי. הוא היה האיש החימישי בעושו בהונגריה במחצית הראשונה של המאה ה-20.

== קורות חייו ==
מכיוון שאנטל דרהר הצעיר היה רק בן 14 כשאביו מת, הוא יכול היה לקחת לידיו את ניהול ארבע מבשלות הבירה של דרהר (Schwechat, Kőbánya, Triest, Michelob) רק ב-1870. הוא פיתח את הטכנולוגיה של מפעליו והרחיב את יכולתם. בין המפעלים שלו, זה שבקבניה (אז יישוב ליד בודפשט, כיום רובע 10 של בודפשט) הפך במהרה למבשלת הבירה הגדולה ביותר בהונגריה. מבשלות בירה חדשות נבנו בזו אחר זו באזור (1892: פיתוח מבשלת הבירה של אנטל דרהר). הקונצרן שהיה מורכב מארבעה מפעלים ייצר כבר 1.2 מיליון הקטוליטר (120 מיליון ליטר) בירה ב-1890.

אנטל דרהר קנה את טירת ברונסביק במרטונוואשאר ב-1898. הוא היה ידוע גם כבעל אורוות סוסי מרוץ. כמו כם היה חבר בית הלורדים האוסטרי (הבית העליון) משנת 1902.

מבין שלושת בניו ינה קיבל לידיו את ניהול החברות שלו.

== לקריאה נוספת ==
* Magyar életrajzi lexikon I–IV. Főszerk. Kenyeres Ágnes. Budapest: Akadémiai. 1967–1994. ([https://mek.oszk.hu/00300/00355/html/index.html לקסיקון ביוגרפי הונגרי]. עורכת ראשית אגנש קניירש)
* Adatai a Petőfi Irodalmi Múzeum katalógusában ([https://opac-nevter.pim.hu/record/-/record/PIM52072 נתוניו] במאגרי המוזיאון הספרותי פטפי)

== ראו גם ==
* גרמנים בבודפשט. עורך המבוך ונדל. נכתב על ידי István Soós (ואחרים). בודפשט. 1998.
* מי זה מי בהיסטוריה? עורך Ottó Szabolcsi, Géza בודפשט (1990).
* לקסיקון ביוגרפי הונגרי חדש I–VI. עורך ראשי. לאסלו מרקו. בודפשט: מועדון הספר ההונגר: הליקון. 2001–2007. 

== קישורים חיצוניים ==

* [https://hu.forbesmedia.cz/uploads/2017/11/p.jpg פורבס - המליונרים של הונגריה במחצית הראשונה של המאה ה-20] (בהונגרית)

קטגוריה:הונגרים ממוצא גרמני
קטגוריה:בודפשט: אישים
קטגוריה:תעשיינים
קטגוריה:וינה: אישים
קטגוריה:חברי מסדר פרנץ יוזף
קטגוריה:חברי בתים עליונים
קטגוריה:ילידי 1849
קטגוריה:נפטרים ב-1921
זה הכל בשבילך

"זה הכל בשבילך" הוא שיר שנכתב והולחן על ידי המוזיקאי דני סנדרסון.

== רקע לכתיבת השיר ותוכנו ==
שירו של סנדרסון ממתכתב עם היצירה דון קישוט גיבור הרומן הידוע של מיגל דה סרוואנטס. גיבור השיר הוא דומה לדון קִישוֹט בהתנהלותו. הוא תמים ורומנטי. בשיר הגיבור דומה בתכונותיו לגיבור הרומן אך השיר נכתב במקור על דמות אחרת. אדם בשם "יענקל'ה". יענקל'ה, או יעקב שמככב בכמה שירים של סנדרסון כמו בשיר "ביום ובלילה" של להקת כוורת, שסנדרסון היה אחד מחבריה ומקימיה. במקור נכתב השיר כשהשורה הפותחת היא: "הו יענקל'ה, אל תהיה כל כך תמים".<ref name=":0"></ref> סנדרסון ביקש מיהודית רביץ לשיר עימו את השיר אך היא סירבה אך המליצה לשנות את שמו של הגיבור מיעקב "למשהו יותר טוב". השורה "לְאָן הַבַּרְוָזִים עָפִים כְּשֶׁהָאֲגַם קָפוּא?" לקוחה מספרו של ג'יי די סאלינג'ר, התפסן בשדה השיפון. לדברי סנדרסון, "שמונה שנים חייתי בניו-יורק ולא פעם הרגשתי קצת כמו קולפילד". 

את הדואט שרה עם סנדרסון מזי כהן. במשך השנים שרו עם סנדרסון בהופעותיו זמרות רבות בהן יובל דיין, מירי מסיקה את השיר כשאירח אותן בהופעותיו. השיר צורף לאלבומו קופץ לשניה שיצא בשנת 1991 ברגע האחרון.<ref name=":0" />

באוקטובר 2001 שודר ברשת ג' "מצעד שירי דני סנדרסון". השיר נבחר לשיר האהוב ביותר.<ref></ref>

==בתרבות==
*בשנת 2023 ביצע ראמזי עבד ראמזי גרסת כיסוי לשיר במסגרת הסדרה קופה ראשית.<ref></ref>

== קישורים חיצוניים ==
* 
* 
* 

== הערות שוליים ==

קטגוריה:שירי 1991
קטגוריה:סינגלים מ-1991
קטגוריה:דואטים
קטגוריה:שירים בעברית
קטגוריה:שירים שנכתבו על ידי דני סנדרסון
קטגוריה:שירים שהולחנו על ידי דני סנדרסון
ביטוויג

Bitwig Studio (בעברית: ביטוויג סטודיו) היא תחנת עבודה אודיו דיגיטלית (DAW) שפותחה על ידי חברת Bitwig GmbH.

התוכנה זמינה עבור Linux, macOS ו-Windows. ביטוויג נועד להיות כלי להופעות חיות כמו גם כלי להלחנה, הקלטה, עיבוד, מיקס ומאסטרינג. הוא מציע חבילה של פקדים ל-קרוספיידים, התאמת ביטים ואפקטים אחרים המשמשים תקליטנים. ביטוויג תומכת הן בעיבוד מוזיקה ליניארי מסורתי והן בהפקה לא ליניארית (מבוססת קליפים). יש לה תמיכה בריבוי צגים ושליטה במסך מגע. ביטוויג בולטת במודולציה החזקה שלה,<ref></ref> ויכולות האוטומציה שלה.<ref></ref> הגרסה הנוכחית של ביטוויג היא "Bitwig Studio 5.1.2".

בשנת 2017, התוכנה נבחרה ל-DAW של השנה על ידי מגזין Computer Music. בשנת 2023 היא זכתה בתואר ה-DAW של השנה על ידי מגזין Future Music ומגזין Music Radar.<ref></ref><ref></ref><ref></ref>
מסך התוכנה

== היסטוריה ==
Bitwig נוסדה ופותחה בברלין על ידי קלאס ג'והנסון, פבלו שרה, ניקולס אלן ו-וולקר שומאכר ב-2009.<ref></ref> מאז 2010, פלסידוס שלברט משמש כמנכ"ל לאחר שעזב את תפקידו כמנהל מכירות בינלאומיות ב-Ableton, באותה שנה.<ref></ref>

== קישורים חיצוניים ==
* 
* [https://www.bitwig.com/ Bitwig Studio האתר הרשמי]
* [https://www.youtube.com/watch?v=BSc6Lza2YVY הצגת התוכנה ב-Youtube]

==הערות שוליים==

קטגוריה:כלי נגינה אלקטרוניים
Dead Horse

"Dead Horse" הוא שיר מאת להקת Guns N' Roses, אשר הופיע לראשונה באלבום Use Your Illusion I שיצא לאור בשנת 1991.

== מבנה השיר ==
ריף הגיטרה האקוסטית המופיע בתחילת השיר נכתב על ידי סולן הלהקה, אקסל רוז. בסוף הפתיחה האקוסטית נשמעים קולות פיצוח אגוזים באמצעות מפצח, אליהם מתלוות הגיטרות החשמליות המופיעות (כמעט) לכל אורך השיר. בסוף השיר מופיע חלק אקוסטי נוסף, אשר בסופו מושמעת גרסה אחרת של השיר בהילוך מהיר למשך כ-4 שניות.

== הוצאה לאור ==
השיר מעולם לא שוחרר כסינגל לקהל הרחב, אך הופק לתחנות רדיו בלבד בשנת 1993 בצורת תקליטור.

== קליפ ==
הקליפ לשיר בוים על ידי לואי מרציאנו, והופיע לראשונה בסרט הקצר Garden of Eden: Strictly Limited Edition, אשר יצא לאור בשנת 1993. בנוסף, כלל הסרט קליפ לשיר "Garden of Eden" וקטע מתוך הופעה חיה בלאס וגאס, בו ביצעה הלהקה את השיר "Yesterdays" (הקטע המדובר צולם ב-25 בינואר 1992).

הקליפ הופיע בסרט נוסף של הלהקה בשם Welcome to the Videos משנת 1998, אשר כלל מספר קליפים לשיריהם של להקת Guns N' Roses.

== משתתפים ==
* אקסל רוז - שירה מובילה וגיטרה אקוסטית
* סלאש - גיטרה מובילה
* איזי סטראדלין - גיטרת קצב
* דאף מק'אגן - גיטרת בס
* מאט סורום - תופים
* מייק קלינק - מפצח אגוזים

==קישורים חיצוניים==

קטגוריה:שירי 1993
קטגוריה:שירים באנגלית
קטגוריה:שירים על סוסים
הנריק האגנמאכר

הנריק האגנמאכר הבן (בהונגרית: Haggenmacher Henrik; לא ידוע, 1855 – בודפשט, 3 במאי 1917)<ref>[https://www.familysearch.org/ark:/61903/3:1:S3HY-D1C3-DSS?i=25 Budapest VI. kerületi állami halotti anyakönyv 1043/1917.]</ref> היה תעשיין הונגרי, כנראה יליד שווייץ, הבעלים והמנהל של מבשלות בירה. האגנמאכר היה מעשירי הונגריה, מקום ששי בעשירים במחצית הראשונה של המאה ה-20.

== קורות חייו ==
הוא נולד כבנו של הנריק הגגנמאכר האב (1827–1917) ושל מריה מגדלנה ליכטי (1834–1889).<ref></ref> כמו אביו, גם הוא עסק בתחום התעשייה. הוא היה מהאנשים המובילים בחיי הכלכלה ההונגרית, שבמומחיותו הרבה ובניסיונו הרב רכש הישגים נצחיים בהתפתחות התעשייה ההונגרית. הוא גם כיהן בתפקיד מנהל מבשלות הבירה "Haggenmacher Köbánya" ושל מפעלי הבירה האגנמאכר בודפוק (בבודפשט, Nagytétényi út 48). ניהולו של מפעל אחרון זה נמסר לו על ידי אביו ב-1880.<ref></ref>

הוא נפטר בגיל 62 ב-1917. לאחר מחלה קצרה וקשה,<ref></ref> חודש אחד לפני מות אביו בן ה-90 כמעט. הוא נקבר ב-6 במאי בקריפטת בית המתים (שאיננה זהה לזו של אביו) בבית העלמין בדרך פיומה. .

זמן לא רב לאחר מכן הנציח ג'רג' אייך, נשיא התאחדות מבשלות הבירה ההונגרית, את חייו באספה הכללית של ההתאחדות.<ref>https://adt.arcanum.com/hu/view/Vilag_1917_05/?query=%22Haggenmacher+Henrik%22&pg=234&layout=s</ref>
קברו
== משפחתו ==
אשתו הייתה אמה אנה אייך (1866 – 5 באוקטובר 1954).<ref></ref>

ילדיהם:
* אמה האגנמאכר (16 בינואר 1885 – 18 במאי 1958)<ref></ref>
* מרתה מריה יוזפה האגנמאכר (14 באפריל 1886 – 20 באוקטובר 1969)<ref></ref>
* אדית האגנמאכר (12 באפריל 1888 – 18 ביוני 1962)<ref></ref>
* הנריק האגנמאכר הצעיר (27 בפברואר 1898 – 1972)<ref></ref>
* מריאנה האגנמאכר (1 בספטמבר 1903 – 17 בספטמבר 1992)<ref></ref>

== לקריאה נוספת ==
* [https://adt.arcanum.com/hu/view/PestiHirlap_1917_05/?query=%22Haggenmacher+Henrik%22&pg=35&layout=s מוות] ב: פשטי הירלפ, 5 במאי 1917. (כרך 39, מס' 115)

== קישורים חיצוניים ==

* [https://hu.forbesmedia.cz/uploads/2017/11/p.jpg פורבס - המליונרים של הונגריה במחצית הראשונה של המאה ה-20] (בהונגרית)

== הערות שוליים ==

קטגוריה:הונגרים ממוצא גרמני
קטגוריה:תעשיינים
קטגוריה:סוחרים
קטגוריה:בנקאים
קטגוריה:ילידי 1855
קטגוריה:נפטרים ב-1917
Back to Black (סרט)

Back to Black: סיפורה של איימי ויינהאוס (באנגלית: Back to Black) הוא סרט דרמה ביוגרפי המבוסס על חייה של הזמרת-יוצרת היהודייה-בריטית, איימי ויינהאוס, אותה מגלמת מריסה אבלה. את הסרט ביימה סם טיילור-ג'ונסון על פי תסריט מאת מאט גרינהאלג, ומככבים בו בתפקידי משנה ג'ק אוקונל, אדי מרסן ולזלי מנוויל.

הסרט בהפצה של "StudioCanal" יצא בהקרנת בכורה בבריטניה ב-12 באפריל 2024, ובהפצתה של "Focus Features" בארצות הברית ב-17 במאי 2024.

==רקע עלילתי==
עלילת הסרט מתמקדת בקורות חייה ובקריירה של ויינהאוס, החל מימיה הראשונים בתחילת שנות ה-2000 כמוזיקאית ג'אז בצפון לונדון ועד לשיא עלייתה לתהילה כזמרת זוכת גראמי עם להיטים כמו "Rehab" ו-"Back to Black".

==צוות השחקנים==
* מריסה אבלה – איימי ויינהאוס
* ג'ק אוקונל – בלייק פילדר-סיביל
* אדי מארסן – מיטש ויינהאוס
* ג'ולייט קוואן – ג'ניס ויינהאוס
* לזלי מנוויל – סינתיה ויינהאוס

==הפקה==
===פיתוח===
לאחר מותה של ויינהאוס בשנת 2011, ביקשו מספר קולנוענים להפיק סרט ביוגרפי שיתבסס על חייה, אך כל הניסיונות האלו לא צלחו ונשכחו. אחד מניסיונות אלו כלל פרויקט אחד משנת 2015 בהפקת "Lotus Entertainment", שכלל את נומי ראפאס בתפקיד ויינהאוס. באוקטובר 2018, הוכרז כי קרן עיזבונה של ויינהאוס חתמה על עסקה להפקת סרט ביוגרפי על קורות חייה. ביולי 2022, דווח מטעם "Deadline Hollywood" דיווח כי הסרט יופק על ידי "StudioCanal". עוד נמסר כי הסרט יבויים על ידי סם טיילור-ג'ונסון על פי תסריט מאת מאט גרינהאלג, וכי על ההפקה בפועל יופקדו אליסון אוון ודברה הייוורד, לצד ניקי קנטיש-בארנס.
===ליהוק===
בינואר 2023 נמסר על ליהוקה של מריסה אבלה לגילום דמותה של ויינהאוס. בשלהי אותו החודש, נמסר על ליהוקם של ג'ק אוקונל, אדי מארסן ולזלי מנוויל; עוד נמסר כי אוקונל יגלם את דמותו של בלייק פילדר-סיביל, בעלה של איימי בין השנים 2007–2009, וכי מרסן ומנוויל מגלמים את אביה וסבתה של איימי, מיטש וסינתיה ויינהאוס, בהתאמה. בהמשך נמסר על ליהוקה של ג'ולייט קוואן לגילום דמות אמה של איימי, ג'ניס ויינהאוס.

===צילומים===
צילומי הסרט התקיימו בלונדון מינואר עד אפריל 2023, ועליהם הופקדה צלמת הקולנוע פולי מורגן. מספר סצנות מתוך הסרט צולמו במועדון הג'אז של רוני סקוט, מחוץ לדירתה הראשונה של ויינהאוס בקמדן טאון, ובגבעת פרימרוז. בפברואר, עברו צילומי הסרט להתקיים באולפני מטרופוליס שבצ'יזוויק. מ-13 במרץ עד 18 במרץ, התקיימו צילומי הסרט בפיצרוביה. בשבוע שלאחר מכן, צילמו אבלה ואוקונל סצנות בגן החיות של לונדון.
===מוזיקה===
הסרט כולל שירים רבים של ויינהאוס שהופקו על ידי "יוניברסל מיוזיק גרופ" ו"סוני מיוזיק פאבלישינג", שיבוצעו על ידי אבלה עצמה. על הלחנת הפסקול הופקדו ניק קייב וורן אליס בעוד שעל הפיקוח המוזיקלי הופקד ג'יילס מרטין.<ref></ref>

==הפצה==
הסרט הופץ על ידי חברת "Focus Features" בארצות הברית, כאשר חברת האם Universal Pictures הפיצה אותו ברחבי העולם חוץ מבבריטניה, צרפת, גרמניה, אוסטרליה, ניו זילנד, בנלוקס, סקנדינביה ופולין. בבריטניה ובפולין, הסרט עלה לאקרנים תחת הפצתה של חברת "StudioCanal" ב-12 באפריל 2024, בגרמניה, אוסטרליה והולנד ב-18 באפריל, ובצרפת וניו זילנד בשבוע שלאחר מכן. בארצות הברית, הסרט עלה לאקרנים ב-17 במאי 2024, לאחר שבמקור התעתד לעלות לאקרנים ב-10 במאי 2024.

==קישורים חיצוניים==
* 

==הערות שוליים==

קטגוריה:סרטי 2024
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטי דרמה בריטיים
קטגוריה:סרטים ביוגרפיים אמריקאיים
קטגוריה:סרטים ביוגרפיים בריטיים
קטגוריה:איימי ויינהאוס
קטגוריה:סרטים אמריקאיים משנת 2024
ראג'פוטנה

מפת סכמתית של ראג'פוטנה תת-היבשת ההודית ב-1525
מפת ראג'פוטנה ב-1909
רַאגְ'פּוּטַנָה כלומר "ארץ הראג'פוטים", הייתה אזור בצפון-מערב תת-היבשת ההודית, דרומית לדלהי, שכלל בעיקר את מדינת ראג'סטאן ההודית של ימינו, כמו גם חלקים ממאדהיה פרדש וגוג'ראט, וכמה אזורים סמוכים של סינד בדרום פקיסטן של ימינו. שם זה הוא מונח גאוגרפי-אתני שלא היה מעולם יחידה מדינית אחת עצמאית.

היישובים העיקריים ממערב ל נודעו בשם ראג'פוטנה, בתחילת . השם אומץ מאוחר יותר על ידי חברת הודו המזרחית הבריטית כ בשל אזורי החסות שלה באזור מדינת ראג'סטאן ההודית של ימינו. סוכנות ראג'פוטנה כללה 26 נסיכויות ראג'פוטיות, 2 נסיכויות ג'אטיות ושני משטרי צ'יף. מונח רשמי זה נשאר עד להחלפתו ב"ראג'סטאן" בחוקה של 1949.

==השם==
 ("זיכרונות צבאיים") היה הראשון בשנת 1800, שכינה אזור זה בשם סוכנות ראג'פוטנה. ההיסטוריון הבריטי בספרו, India: A History (הודו: היסטוריה), קבע כי השם ראג'פוטנה נטבע על ידי הבריטים, אך המילה קיבלה אותנטיות רטרוספקטיבית: בתרגום משנת 1829 של ההיסטוריה של הודו האסלאמית הקדומה מאת פרישטה, ג'ון בריגס נפטר מהביטוי "נסיכים הודיים", כפי שהופיע בגרסה הקודמת של דאו, והחליף ב"נסיכים ראג'פוטיים".

האזור היה ידוע בעבר בשם גוג'ראטרה (צורה מוקדמת של "גוג'ראט"), לפני שנקרא ראג'פוטנה בתקופת ימי הביניים, אף על פי שהשם "גוג'ראטרה" עצמו מקורו ב.

==גאוגרפיה==
השטח של ראג'פוטנה מוערך ב-343,328 קמ"ר ומתחלק לשתי חלוקות גאוגרפיות:
* אזור צפונית-מערבית לרכס ארוואלי הכולל חלק ממדבר טהאר ההודי הגדול, עם מאפיינים של אזור חולי וצחיח.
* אזור גבוה יותר מדרום-מזרח לרכס ארוואלי, הפורה יותר בהשוואה לאזור השני.
האזור כולו יוצר את ארץ הגבעות והרמה בין המישורים הצפוניים של הודו לבין הרמה הראשית של חצי האי הודו.

==המעבר לראג'סטאן==
השטח כלל 23 נסיכויות, כשרוב הנסיכים השליטים היו ראג'פוטים, צאצאים של קשטרייה מהאזור ההיסטורי של ראג'פוטנה, שהחלו להיכנס לאזור במאה השביעית. ג'ודפור, , , ג'איפור ואודאיפור היו המדינות הגדולות ביותר. בשנת 1947 התבצעה אינטגרציה של מדינות אלו בשלבים שונים, וכתוצאה מכך קמה מדינת ראג'סטאן. חלק מהאזורים הישנים של דרום-מזרח ראג'פוטנה הם כיום חלק ממאדהיה פרדש וחלק מהאזורים בדרום-מערב הם כיום חלק מגוג'ראט.

==הערות שוליים==

קטגוריה:הודו: היסטוריה
קטגוריה:פקיסטן: היסטוריה
איזדורה מון

איזדורה מון היא סדרת ספרים לילדים בגילאי 5–8 מאת הרייט מונקאסטר.<ref></ref> כל ספר הוא סיפור עצמאי על איזדורה מון, שהיא "חצי פיה, חצי ערפד, ייחודית לחלוטין!".<ref></ref> בפברואר 2020, 300 חנויות ספרים וספריות ב - בריטניה חגגו את "יום הירח של איזדורה".<ref></ref>

הספר הראשון פורסם ב-2016 ומאז הסדרה תורגמה ל-30 שפות ונמכרה ביותר מ-1.2 מיליון עותקים ברחבי העולם.

בשנת 2020, Kelebek Media קנתה את הזכויות להנפשת הסיפורים. בסדרה יש 18 ספרים; האחרון פורסם באוקטובר 2023, והבא אמור לצאת באביב 2024.

הספרים תורגמו לעברית בהוצאת סיגליות.<ref></ref>

== ספרי הסדרה ==
{| class="wikitable"
|+
!שם
!פרסום
|-
|איזדורה מון הולכת לבית הספר
|ספטמבר 2016
|-
|איזדורה מון יוצאת לנופש
|ספטמבר 2016
|-
|איזדורה מון חוגגת יום הולדת
|ספטמבר 2016
|-
|איזדורה מון הולכת למופע בלט
|ספטמבר 2016
|-
|איזדורה מון מסתבכת בצרה
|מאי 2017
|-
|איזדורה מון יוצאת לטיול עם הכיתה
|ספטמבר 2017
|-
|איזדורה מון מגלה את קסמי החורף
|ספטמבר 2018
|-
|איזדורה מון מבקרת בלונה פארק
|מרץ 2018
|-
|איזדורה מון ישנה אצל חברה
|מרץ 2019
|-
|איזדורה מון על הבמה
|ספטמבר 2019
|-
|איזדורה מון בחוף הים
|מרץ 2020
|-
|איזדורה מון הולכת לחתונה
|ספטמבר 2020
|-
|איזדורה מון ופיית השיניים
|מרץ 2021
|-
|איזדורה מון והכוכב הנופל
|ספטמבר 2021
|-
|איזדורה מון מתחת למים
|אוקטובר 2022
|-
|איזדורה מון ואבעבועות הקסם
|מרץ 2022
|}

==הערות שוליים==

קטגוריה:ספרי ילדים ונוער
שמורת הטבע קארם

שמורת הטבע קארם (בערבית: محمية القرم الطبيعية) היא שמורת טבע לאומית בנפת מסקט, עומאן. היא ממוקמת על חוף מפרץ עומאן ומגינה על יער מנגרובים ועל אדמת הביצה שמסביב. השמורה, שהוקמה בשנת 1975, נחשבת לאזור צפרות חשוב מאז 1994, וכאתר מוגן על ידי רמסר מאז 2013.

השמורה נמצאת באזור העירוני שלה אשר בצפון-מזרח עומאן. השמורה הוקמה בשנת 1975 בעקבות צו שהוציא הסולטאן קאבוס בן סעיד אאל סעיד. 1,068 דונם מחלקה התחתון של השמורה הוגדרו כאתר מוגן על ידי רמסר ב-19 באפריל 2013.

נכון ל-2013 נמצאים בשמורת הטבע 194 מיני עופות, 27 מיני סרטנים ו-48 מיני רכיכות.

==קישורים חיצוניים==

==הערות שוליים==

קטגוריה:עומאן: גאוגרפיה
קטגוריה:אסיה: שמורות טבע
הניה רני

הניה רני (בפולנית: Hania Rani; נולדה ב-5 בספטמבר 1990) היא פסנתרנית, מלחינה וזמרת פולנייה.

== ביוגרפיה ==
רני נולדה בגדנסק כחנה רנישבסקה (בפולנית: Hanna Raniszewska), בשנת 1990. היא למדה מוזיקה בבית הספר למוזיקה פליקס נובובייסקי בגדנסק ובאוניברסיטת פרדריק שופן למוזיקה בוורשה.<ref name=":0"></ref><ref></ref>

לאחר הכשרתה כפסנתרנית קלאסית החלה לשלב ג'אז בעבודתה בבית הספר למוזיקה.<ref name=":1"></ref> בשנת 2015 שיתפה פעולה עם Dobrawa Czocher באלבום Biala Flaga, הכולל את העיבודים שלהם למוזיקה של עמיתיהן לעבודה Grzegorz Ciechowski.<ref name=":0" /> בהמשך הקימה רני, יחד עם הכנרת והזמרת יואנה לונגיץ' (Joanna Longić), את הלייבל "טנסקנו" (tęskno), שתחתיו הן מופיעות ומקליטות יחד.<ref></ref><ref></ref>

את סגנונה ניתן כיום להגדיר כמשתייך לז'אנר המוזיקה הנאו-קלאסית וכן המוזיקה המינימליסטית, תוך טשטוש ההבחנות המסורתיות בין ג'אז, מוזיקה קלאסית והאוס.<ref></ref><ref></ref> בהופעותיה רני מנגנת בפסנתר ושרה. לעיתים קרובות מופיעה רני עם מספר פסנתרים וסינטיסייזרים על הבמה, כאשר לכל פסנתר איכות צליל שונה וייחודית לו. לדידה של רני, כלי הנגינה שאיתו היא מלחינה הוא שותף שווה ליצירה המוזיקלית.<ref></ref>

הניה רני פרסמה שישה אלבומי סולו, השתתפה בכתיבת פסקולים וכן שיתפה פעולה עם אמנים שונים בכעשרה אלבומים נוספים.<ref name=":1" /> היא זכתה במספר פרסים בפולין ומחוצה לה.<ref name=":1" /><ref name=":0" /> היא מקליטה תחת הלייבלים Gondwana Records ודויטשה גראמופון.<ref name=":0" />

רני הופיעה בישראל בינואר 2020<ref></ref> ובנובמבר 2022.<ref></ref>

==קישורים חיצוניים==

== הערות שוליים ==

קטגוריה:זמרות פולניות
קטגוריה:זמרים פולנים
קטגוריה:מלחינות המאה ה-21
קטגוריה:מלחינים פולנים
קטגוריה:פסנתרניות
קטגוריה:פסנתרנים פולנים
קטגוריה:פולניות שנולדו ב-1990
קטגוריה:פולנים שנולדו ב-1990
הדם שלי

"הדם שלי" הוא שיר של הזמרים הישראלים ששון איפרם שאולוב ואודיה, אשר יצא לאור כסינגל ב-22 בינואר 2024, באמצעות חברות התקליטים אבי גואטה הפקות והליקון ארומה מיוזיק.

== רקע וכתיבה ==
"הדם שלי" הוא שיר אהבה, אותו כתב והלחין שאולוב עצמו והפיק מאיר משעלי. על שיתוף הפעולה של שאולוב ואודיה פורסם לראשונה יומיים לפני צאתו של השיר בישראל בידור. בהמשך נודע כי שאולוב הציע לזמרת עדן בן זקן לבצע יחד איתו את השיר, אך היא סירבה כי תכננה להוציא שיר בעל שם דומה, בשם "דם שלי".

== הצלחה מסחרית ==
ב-30 בינואר 2024, נכנס השיר למקום ה-23 במצעד ההיטליסט, ובשבוע לאחר מכן הגיע בשיאו למקום השמיני, כאשר לשאולוב ארבעה שירים בעשירייה הפותחת של המצעד וכשמונה במצעד סך הכל.

== מיקומי שיא ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי ששון איפרם שאולוב
קטגוריה:שירי אודיה
קטגוריה:דואטים
קטגוריה:שירים בעברית
קטגוריה:שירי אהבה בעברית
קטגוריה:סינגלים בהוצאת הליקון ארומה מיוזיק
סיר טיגון

סיר טיגון במסעדה
סיר טיגון ביתי
סיר טיגון או תנור טיגון או דיפ פרייר (באנגלית: Deep fryer) הוא מכשיר מטבח המשמש לשיטת הבישול טיגון בשמן עמוק.<ref></ref> מכשיר זה נפוץ במטבחים מסחריים, אם כי קיימים גם דגמים ביתיים של המכשיר.

בדרך כלל, לסירי טיגון יש סלסילה למזון שייכנס לתוך מיכל השמן.<ref></ref> בחלק מהמכשירים קיימים גם קוצב זמן, פונקציות אוטומאטיות להגבהה והורדה של הסל, מערכת אוורור, מערכת סינון שמן ומערכת בקרת טמפרטורה.<ref></ref>

==ראו גם==
* סיר טיגון ללא שמן

== קישורים חיצוניים ==

== הערות שוליים ==

קטגוריה:אמצעי חימום והכנת מזון
טיגון
מצנפת סקוטית

פלפל מצנפת סקוטית (באנגלית: Scotch bonnet; ידועה גם בשם פלפלי בוני, או פלפלים אדומים קריביים).<ref></ref>

== מאפיינים ==
פלפל זה הוא זן של פלפל חריף על שם הדמיון שלו כביכול לכובע הסקוטי טאם או'שנטר .<ref name="Bajan-Fiery"></ref><ref name="PLady1"></ref> הפלפל נמצא בכל מקום במערב אפריקה ובאיים הקריביים. בדומה לפלפל הבאנרו הקרוב אליו, למצנפות הסקוטית יש דירוג חריפות של 100,000–350,000 יחידות בסולם סקוביל.<ref name="About"></ref> לשם השוואה, לרוב פלפלי החלפניו יש דירוג חריפות של 2,500 עד 8,000. מגוון מתוק לחלוטין של המצנפת הסקוטית, הקאצ'וצ'ה , גדל בחלק מהאיים הקריביים.

== המטבח ==
פלפלי מצנפת סקוטית משמשים להוסיף טעם למאכלים ולמטבחים רבים ברחבי העולם, והם משמשים לעיתים קרובות ברטבים חמים וכתבלינים. לפלפל המצנפת הסקוטית יש טעם מתוק יותר וצורה חזקה יותר, והיא נבדלת מקרוב משפחתו ההבאנרו שמבלבלים ביניהם לעיתים קרובות.

פלפלי מצנפת סקוטית משמשים בעיקר במטבחי מערב אפריקה, מערב הודו, סרי לנקה, והאיים המלדיבים לרטבי פלפלים, אם כי הם מופיעים לעיתים קרובות גם במתכונים קריביים אחרים. פלפלי המצנפת הסקוטית משמשים בבישול ג'רק (ג'רק הוא סגנון בישול שמקורו בג'מייקה, שבו בשר משופשף יבש או רטוב במרינדה עם תערובת תבלינים חמה בשם Jamaican jerk spice).<ref></ref> שיטה זו משמשת גם בניקרגואה, קוסטה ריקה ובפנמה עבור מתכונים בסגנון קריבי כגון אורז ואפונה, רונדון, סאוס, קציצות בקר וסביצ'ה.

== גלריה ==
<gallery>
קובץ:HotPeppersinMarket.jpg|טקסט=Scotch bonnet peppers in a Caribbean market|פלפלי מצנפת סקוטית בשוק קריבי
קובץ:A_Scotch_Bonnet.jpg|טקסט=A single ripe Scotch bonnet pepper|פלפל בודד בשל של מצנפת סקוטית
</gallery>

== לקריאה נוספת ==
* רוטב פלפל באג'אן
* המטבח הקריבי
* המטבח של ג'מייקה
* המטבח של ניגריה
* המטבח של טרינידד וטובגו
* תבלין ג'רק ג'מייקני
* רשימת זני Capsicum
* נגאבון 

== קישורים חיצוניים ==

== הערות שוליים ==

קטגוריה:ירקות
קטגוריה:פלפל
בית הכנסת הגדול באוסייק

הגלעד להנצחת בית הכנסת כפי שצולם ב-2020 באוסייק
בית הכנסת הגדול באוסייק (בקרואטית: Velika Sinagoga u Osijek) היה בית כנסת אשכנזי, שפעל בעיר אוסייק במזרח קרואטיה בין השנים 1869–1941. ב-1950 נהרס המבנה, במקומו הוקם בניין מגורים, והוקם גלעד להנצחת בית הכנסת.

==היסטוריה==

ראשוני היהודים הורשו להתיישב באוסייק באמצע המאה ה-18 ובעיר התחתונה התיישבו 11 משפחות יהודיות. קהילה מאורגנת אשכנזית קמה במקום ב-1849, עת התגוררו באוסייק 160 משפחות יהודיות. הקהילה נחלקה לשני קהלים. בעיר העילית התגורר הקהל הגדול יותר ובעיר התחתית קהל קטן יותר. ב-1850 הוקם בית עלמין יהודי בעיר העילית וב-1860 הוקם בית עלמין בעיר התחתית. ב-1856 הוקם בית ספר יסודי יהודי וב-1869 נחנך בית הכנסת המרכזי בעיר העילית. בשלהי המאה ה-19 כיהן ארמנד קמינקא כרב הראשי ליהודי אוסייק ולאחריו כיהן ד"ר שמעון אונגר שכיהן מ-1901 ולמשך 36 שנים כרב הראשי של הקהילה. מינויו של הרב אונגר שהשתייך לזרם הנאולוגי נחשב ניצחון לגישה הליברלית בניהול חיי הקהילה. ב-1903 הוקם בית כנסת בעיר התחתית לקהל המתפללים שם.

==המבנה==
המבנה תוכנן על ידי האדריכל תיאודור שטרן, בנייתו נמשכה במשך שנתיים והוא נחנך ב-1869. בית הכנסת שכן ברחוב המסחרי הראשי בעיר העילית, מול בניין העירייה. המבנה היה בן שלוש קומות, נבנה מלבנים בעל חזית גבס המעוטרת בעיטורי טרקוטה. למבנה היו שני מגדלים, בעלי כיפות המעוצבות בצורת לוטוס. המבנה שילב סגנון אדריכלי נאו-מורי, ואדריכלות נאו-רומנסקית . בבית הכנסת היו שני מתחמי עזרת נשים, אשר שכנו בקומתו השנייה והשלישית. הריצוף בוצע כמוזאיקה בשיטת אופוס סקטילה. בעת שנחנך היה מבנה בית הכנסת הגבוה ביותר באוסייק.

עד למלחמת העולם הראשונה השפה המדוברת בקרב בני הקהילה ובכלל זה שפת התפילה בבית הכנסת הייתה הגרמנית. לאחר המלחמה וכינון ממלכת יוגוסלביה הפכה בהדרגה הסרבו-קרואטית לשפה הדומיננטית.

עם הפלישה ליוגוסלביה, ב-10 באפריל 1941 נכנסו לעיר כוחות הוורמאכט בלווי אנשי אוסטאשה. בסיוע פולקסדויטשה החלו ברדיפות, ביזה ומאסרים בקרב בני הקהילה. ב-13 באפריל נבזזה תכולת בית הכנסת. לאחר מכן הושלכו פנימה פצצות תבערה והוא עלה באש. הגרמנים מנעו מאנשי מכבי האש להגיע למקום, והמבנה חרב עד היסוד. הקהילה היהודית חרבה בשואת יהודי קרואטיה. ב-1950 נהרס המבנה, במקומו הוקם בניין מגורים, והוקם גלעד להנצחת בית הכנסת.

==ראו גם==
* בית הכנסת הקטן באוסייק

==קישורים חיצוניים==

==הערות שוליים==

אוסייק
קטגוריה:אוסייק
אוסייק
Lost at Sea (שיר)

"Lost at Sea" (בעברית: "אבוד/ה בים") הוא שיר של הזמר-יוצר האמריקאי רוב גרנט, שהוקלט על ידי הזמרת-יוצרת האמריקאית לנה דל ריי, מתוך אלבום הבכורה שלו, Lost at Sea (2023).<ref name=":0"></ref> הוא יצא לאור ב-1 ביוני 2023, בהוצאת חברת התקליטים יוניברסל מיוזיק אופריישנס, כסינגל החמישי מתוך האלבום.<ref name=":0" />

== רקע וכתיבה ==
השיר נכתב על ידי רוב גרנט ולנה דל ריי והופק על ידי גרנט גם כן.<ref name=":0" /> "Lost at Sea" הוא שיר הנושא מתוך אלבום הבכורה של גרנט, שיצא לאור ב-9 ביוני 2023.<ref name=":1"></ref> זהו אחד משני השירים באלבום הכוללים את שירתה של בתו, לנה דל ריי, והשני הוא "Hollywood Bowl".<ref></ref> זהו שיר דאון-טמפו בעל נימה אופטימית עם מוטיבים הקשורים לים.<ref name=":1" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-2 ביוני 2023. הקטע הראשון צולם בשחור-לבן ובו ניתן לראות את רוב גרנט מנגן בפסנתר. בהמשך, הסצנה משתנה לכזו בה ניתן לראותו מפליג ביאכטה. קטעי פאונד פוטג' משולבים בהתאמה, ובאמצע ניתן לראות את לנה דל ריי גם כן. הקליפ מאופיין בגוונים קרים של כחול–תכלת.<ref name=":2"></ref>

נכון לפברואר 2024 עומד מונה הצפיות של הקליפ על למעלה מ-2 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1 ביוני 2023
|הזרמת מוזיקה • הורדה דיגיטלית
|יוניברסל
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:וידאו קליפים בשחור-לבן
קטגוריה:שירים על אוקיינוסים וימים
קטגוריה:סינגלים בהוצאת יוניברסל מיוזיק אופריישנס
יורל האטו

יורל האטו (בהולנדית: Jorrel Hato; נולד ב-7 במרץ 2006 ברוטרדם שבהולנד) הוא כדורגלן הולנדי המשחק בעמדת הבלם בקבוצת אייאקס מליגת העל ההולנדית ובנבחרת הולנד.

== קריירת מועדונים ==
האטו גדל במחלקות הנוער של ספרטה רוטרדם ואייאקס. בשנת 2022 החל לשחק בקבוצה הבוגרת של המועדון במסגרת ליגת העל ההולנדית. בעונת 2022/2023 ערך 11 הופעות ליגה.

== קריירה בינלאומית ==
ב-21 בנובמבר 2023 ערך האטו את הופעת הבכורה שלו בנבחרת הולנד, בניצחון 6-0 על נבחרת גיברלטר במסגרת מוקדמות יורו 2024.

== קישורים חיצוניים ==

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:רוטרדם: כדורגלנים
קטגוריה:כדורגלני אייאקס
קטגוריה:כדורגלני נבחרת הולנד
קטגוריה:הולנדים שנולדו ב-2006
אדם אידה

אדם אוצ'ה אידה (באנגלית: Adam Uche Idah; נולד ב-11 בפברואר 2001 בקורק שבאירלנד) הוא כדורגלן אירי המשחק בעמדת החלוץ בקבוצת סלטיק מליגת העל הסקוטית, בהשאלה מנוריץ' סיטי, ובנבחרת אירלנד.

== קריירת מועדונים ==
אידה גדל במחלקות הנוער של קולג' קורינתיאנס ונוריץ' סיטי. ב-27 באוגוסט 2019 ערך את הופעת הבכורה שלו בקבוצה הבוגרת של נוריץ' סיטי, בהפסד 0–1 לקרולי טאון במסגרת הסיבוב השני של גביע הפוטבול ליג לעונת 2019/20. ב-1 בינואר 2020 ערך את הופעת הבכורה שלו בפרמיירליג, בתיקו 1-1 נגד קריסטל פאלאס במסגרת המחזור ה-21 לעונת 2019/20. ב-4 בינואר הבקיע את שערי הבכורה שלו במועדון, שלושער בניצחון 2–4 על פרסטון נורת' אנד במסגרת הסיבוב השלישי של גביע ה-FA לעונת 2020/21. במהלך העונות הבאות שיחק עם נוריץ' סיטי לסירוגין בפרמייר ליג ובפוטבול ליג צ'מפיונשיפ.

ב-1 בפברואר 2024 הושאל אידה לסלטיק מליגת העל הסקוטית עד לתום עונת 2023/24. ב-3 בפברואר ערך את הופעת הבכורה שלו במועדון, בתיקו 1-1 נגד אברדין במסגרת המחזור ה-24 בליגה. ב-7 בפברואר הבקיע את שערי הבכורה שלו במועדון, צמד שערים בניצחון 1–2 היברניאן במסגרת המחזור ה-25 בליגה.

== קריירה בינלאומית ==
ב-3 בספטמבר 2020 ערך אידה את הופעת הבכורה שלו בנבחרת אירלנד, בתיקו 1-1 נגד נבחרת בולגריה במסגרת ליגת האומות 2020/2021. ב-19 ביוני 2023 הבקיע את שער הבכורה שלו בנבחרת, בניצחון 0–3 על נבחרת גיברלטר במסגרת מוקדמות יורו 2024.

== תארים == 
;נוריץ' סיטי
* צ'מפיונשיפ: 2020/21

;סלטיק
* ליגת העל הסקוטית: 2023/24
* הגביע הסקוטי: 2023/24

== קישורים חיצוניים ==

== הערות שוליים ==

קטגוריה:כדורגלנים אירים
קטגוריה:חלוצי כדורגל אירים
קטגוריה:כדורגלני נוריץ' סיטי
קטגוריה:כדורגלני סלטיק
קטגוריה:כדורגלני נבחרת אירלנד
קטגוריה:אירים שנולדו ב-2001
אנדריי איליץ'

אנדריי איליץ (בסרבית: Андреј Илић; נולד ב-3 באפריל 2000 בבלגרד שברפובליקה הפדרלית של יוגוסלביה) הוא כדורגלן סרבי המשחק בעמדת החלוץ בקבוצת ליל מליגת העל הצרפתית.

== קריירת מועדונים ==
איליץ' גדל במחלקת הנוער של פרטיזן בלגרד, והחל את הקריירה המקצוענית שלו בקבוצות נפרדק קרושבאץ ויאבור איוואניצה מליגת העל הסרבית.

ב-3 בספטמבר 2021 חתם על חוזה לשלוש שנים בריגה פוטבולה סקולה מליגת העל הלטבית. הוא ערך 65 הופעות ליגה במדי המועדון, בהן הבקיע 33 שערים.

ב-16 באוגוסט 2023 חתם איליץ' על חוזה לארבע שנים בוולרנגה מליגת העל הנורווגית. הוא ערך 13 הופעות ליגה במדי המועדון, בהן הבקיע תשעה שערים.

ב-1 בפברואר 2024 חתם איליץ' בליל מליגת העל הצרפתית. ב-4 בפברואר ערך את הופעת הבכורה שלו במועדון, בניצחון 0–4 על קלרמון פוט במסגרת המחזור ה-20 בליגה לעונת 2023/2024.

== תארים ==
;ריגה פוטבולה סקולה
* אליפות לטביה (1): 2021
* הגביע הלטבי (1): 2021

== קישורים חיצוניים ==

== הערות שוליים ==

קטגוריה:כדורגלנים סרבים
קטגוריה:חלוצי כדורגל סרבים
קטגוריה:כדורגלני נפרדק קרושבאץ
קטגוריה:כדורגלני וולרנגה
קטגוריה:כדורגלני ליל
קטגוריה:סרבים שנולדו ב-2000
יוריצה גולמאץ

יוריצה גולמאץ (בסלובנית: Jurica Golemac; נולד ב-29 במאי 1977) הוא כדורסלן עבר ומאמן כדורסל סלובני המשמש כמאמנה של BC דובאי מהליגה האדריאטית.

== קריירה מקצועית ==
גולמאץ שיחק בעמדות הפאוור פורוורד והסנטר, ועבר בזרינייבץ, אולימפיה ליובליאנה, סלובן ליובליאנה, אפס פילזן, ציבונה זאגרב, אורל גרייט (בה זכה תחת המאמן שרון דרוקר ביורוקאפ צ'לנג' ב-2006), הפועל ירושלים, פריז-לבלואה, פאנליניוס, וירטוס רומא, פנאתינאיקוס, ק.ק. זאדאר, קולוסוס רודוס, אלבה ברלין, אבלינו וקרקה נובו מסטו. הוא פרש מכדורסל מקצועני בינואר 2013 לאחר פציעה בברך.

במדי ירושלים, בה שיחק בעונת , קלע גולמאץ בממוצע 7.5 נקודות למשחק, וב-18 בפברואר 2007 רשם את הטריפל דאבל השישי בהיסטוריה של ליגת העל בכדורסל עם 15 נקודות, 11 ריבאונדים ו-12 אסיסטים בניצחון 103–98 על הפועל גלבוע/עפולה.

כמו כן, הוא ייצג את באליפות אירופה בכדורסל ב-2003 וב-2009.

== קריירת אימון ==
בנובמבר 2013 מונה גולמאץ לעוזר מאמן בציבונה זאגרב תחת המאמן סלאבן רימאץ, וזכה עימה ב ב-. עם זאת, בדצמבר 2015 פוטרו השניים לאחר רצף תוצאות רעות.

ב-2016 מונה גולמאץ לעוזר מאמן נבחרת גאורגיה בכדורסל, ושימש בתפקיד זה גם ביורובאסקט 2017 שנערך בישראל, ולמאמן הראשי של טייפון שנטיור מהליגה הסלובנית.

במאי 2017 הוא מונה למאמן קופר פרימורסקה מליגת העל הסלובנית, ובעונת הבכורה שלו במועדון הוביל אותו לתואר הראשון בתולדותיו, הגביע הסלובני. בעונת 2018/19 זכה גולמאץ בקוואדרופל: בסופר קאפ, באליפות סלובניה, בגביע הסלובני וב. ב-20 בדצמבר 2019 הודיע גולמאץ על התפטרותו מהקבוצה.

ב-27 בינואר 2020 הוא מונה למאמן צדביטה אולימפיה הסלובנית, וזכה במדיה בשתי אליפויות ושני גביעים. ב-14 במרץ הסכימו הצדדים על סיום החוזה.

ב-7 בפברואר 2024 מונה גולמאץ למאמן הפועל אילת מליגת העל בכדורסל, ובסיום עונת ירד עימה לליגה הלאומית.

ב-20 ביוני 2024 מונה גולמאץ למאמנה של BC דובאי, קבוצת הכדורסל החדשה של איחוד האמירויות הערביות שצפויה לשחק ב.

== קישורים חיצוניים ==

*[https://basket.co.il/player.asp?PlayerId=33 פרופיל], באתר מנהלת ליגת העל בכדורסל
*
*

== הערות שוליים ==

קטגוריה:כדורסלני אורל גרייט
קטגוריה:כדורסלני פריז לבלואה
קטגוריה:כדורסלני פאנליניוס
קטגוריה:כדורסלני וירטוס רומא
קטגוריה:כדורסלני קולוסוס רודוס
קטגוריה:כדורסלני ק. ק. זאדאר
קטגוריה:כדורסלני אולימפיה ליובליאנה
קטגוריה:כדורסלני קרקה נובו מסטו
קטגוריה:כדורסלני ציבונה זאגרב
קטגוריה:כדורסלני הפועל ירושלים
קטגוריה:סנטרים (כדורסל)
קטגוריה:כדורסלני אנאדולו אפס
קטגוריה:כדורסלני אלבה ברלין
קטגוריה:ספורטאים סלובנים בישראל
קטגוריה:ספורטאים סלובנים ברוסיה
קטגוריה:ספורטאים סלובנים בגרמניה
קטגוריה:מאמני הפועל אילת
קטגוריה:ספורטאים זרים בקרואטיה
קטגוריה:ספורטאים סלובנים בטורקיה
קטגוריה:ילידי 1977
גבריאל סארה

גבריאל דייבי גומס סארה (בפורטוגזית: Gabriel Davi Gomes Sara; נולד ב-26 ביוני 1999 בז'וינווילי שבברזיל) הוא כדורגלן ברזילאי המשחק בעמדת הקשר בקבוצת נוריץ' סיטי מהפוטבול ליג צ'מפיונשיפ.

== קריירת מועדונים ==
סארה גדל במחלקת הנוער של סאו פאולו. בשנת 2017 החל לשחק בקבוצה הבוגרת של המועדון במסגרת ליגת העל הברזילאית.

ב-15 ביולי 2022 חתם על חוזה לארבע שנים בנוריץ' סיטי מהפוטבול ליג צ'מפיונשיפ. ב-6 באוגוסט ערך את הופעת הבכורה שלו במועדון, בתיקו 1-1 נגד ויגאן את'לטיק במסגרת המחזור השני בליגה לעונת 2022/2023. ב-8 באוקטובר הבקיע את שער הבכורה שלו במועדון, בהפסד 3-2 לפרסטון נורת' אנד במסגרת המחזור ה-14 בליגה. בעונתו הראשונה במועדון ערך 40 הופעות ליגה, בהן הבקיע שבעה שערים.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני סאו פאולו
קטגוריה:כדורגלני נוריץ' סיטי
קטגוריה:ברזילאים שנולדו ב-1999
רומאריו טורס

רומאריו טורס גוטיירס (בספרדית: Romario Torres Gutiérrez; נולד ב-9 בפברואר 2005 בבאייה אונדה שבקובה) הוא כדורגלן קובני המשחק בעמדת הקשר במחלקת הנוער של נסיונל ובנבחרת קובה.

== קריירת מועדונים ==
טורס גדל במחלקת הנוער של ארטמיסה, ובשנת 2020 החל לשחק בקבוצה הבוגרת של המועדון במסגרת ליגת העל הקובנית. ב-31 במאי 2023 חתם בנסיונל מליגת העל האורוגוואית, והחל לשחק במחלקת הנוער של המועדון.

== קריירה בינלאומית ==
ב-20 ביוני 2023 ערך טורס את הופעת הבכורה שלו בנבחרת קובה, בהפסד 2-0 לנבחרת אורוגוואי במשחק ידידות.

הוא היה חלק מסגל הנבחרת בטורניר גביע הזהב 2023, וערך הופעה אחת בטורניר.

== חיים אישיים ==
רומאריו טורס נקרא על שמו של כדורגלן נבחרת ברזיל בעבר רומאריו.

== תארים ==
;ארטמיסה
* אליפות קובה (1): 2022
 
== קישורים חיצוניים ==

== הערות שוליים ==

קטגוריה:כדורגלנים קובנים
קטגוריה:קשרי כדורגל קובנים
קטגוריה:כדורגלני נבחרת קובה
קטגוריה:כדורגלני גביע הזהב 2023
קטגוריה:ילידי 2005
מרצ'ין בולקה

מרצ'ין בולקה (בפולנית: Marcin Bułka; נולד ב-4 באוקטובר 1999 בפלוצק שבפולין) הוא כדורגלן פולני המשחק בעמדת השוער בקבוצת ניס מליגת העל הצרפתית ובנבחרת פולין.

== קריירת מועדונים ==
בולקה גדל במחלקת הנוער של צ'לסי. ב-6 ביולי 2019 חתם על חוזה לשנתיים בפריז סן-ז'רמן מליגת העל הצרפתית. ב-30 באוגוסט ערך את הופעת הבכורה שלו במועדון, בניצחון 2-0 על מץ במסגרת המחזור הרביעי בליגה לעונת 2019/2020. בסך הכל ערך שתי הופעות ליגה במדי המועדון.

בעונת הושאל בולקה לקרטחנה מהליגה הספרדית השנייה, במדיה ערך שלוש הופעות ליגה, ולשאטורו מליגת המשנה הצרפתית, במדיה ערך תשע הופעות ליגה.

ב-5 באוגוסט 2021 הושאל בולקה לניס מליגת העל הצרפתית למשך עונת 2021/2022, עם אופציית רכישה. ב-1 ביוני 2022 חתם על חוזה קבוע במועדון.

== קריירה בינלאומית ==
ב-21 בנובמבר 2023 ערך בולקה את הופעת הבכורה שלו בנבחרת פולין, בניצחון 2-0 על נבחרת לטביה במשחק ידידות.

== תארים ==
;פריז סן-ז'רמן
* אליפות צרפת (1): 2019/2020

== קישורים חיצוניים ==

== הערות שוליים ==

קטגוריה:כדורגלני יורו 2024
קטגוריה:כדורגלנים פולנים
קטגוריה:שוערי כדורגל פולנים
קטגוריה:כדורגלני פריז סן-ז'רמן
קטגוריה:כדורגלני קרטחנה
קטגוריה:כדורגלני שאטורו
קטגוריה:כדורגלני ניס
קטגוריה:כדורגלני נבחרת פולין
קטגוריה:ספורטאים פולנים בספרד
קטגוריה:ספורטאים פולנים בצרפת
קטגוריה:פולנים שנולדו ב-1999
יהבאן דיוף

יהבאן דיוף (בצרפתית: Yehvann Diouf; נולד ב-16 בנובמבר 1999 במונטריי שבצרפת) הוא כדורגלן צרפתי המשחק בעמדת השוער בקבוצת סטאד ריימס מליגת העל הצרפתית.

== קריירת מועדונים ==
דיוף גדל במחלקות הנוער של שאמפיני, קרטיי וטרואה. בשנת 2016 החל לשחק בקבוצת המילואים של טרואה. ב-17 במאי 2019 ערך את הופעתו היחידה בקבוצה הבוגרת של המועדון, בתיקו 0-0 נגד אז'אקסיו במסגרת המחזור ה-38 בליגת המשנה הצרפתית לעונת .

ב-1 ביולי 2019 חתם דיוף על חוזה לארבע שנים בסטאד ריימס מליגת העל הצרפתית. ב-4 באוקטובר 2020 ערך את הופעת הבכורה שלו בקבוצה הראשונה של המועדון, בתיקו 2-2 נגד סטאד רן במסגרת המחזור השישי בליגה לעונת 2020/2021.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:מונטריי (צרפת): כדורגלנים
קטגוריה:כדורגלני טרואה
קטגוריה:כדורגלני סטאד ריימס
קטגוריה:צרפתים שנולדו ב-1999
יחיאל מיכל חסיד

הרב יחיאל מיכל חסיד (1670 - י"א באדר ה'תפ"ח, 21 בפברואר 1728) היה יהודי גרמני, רב קהילת יהודי ברלין ורב העיר פרנקפורט על האודר.

==ביוגרפיה==
נולד ב-1670 בפראג, לאביו הרב יהודה לייב דרשן, ולאימו הענדיל בת הרב שמעיה רבה של ברלין הידוע בכינוי סימון ברנד. הוא היה נשוי להינדא בתו של הרב יצחק בנימין וולף, ולזוג נולדו לפחות שבעה ילדים. בצעירותו שימש כרב בכמה מקהילות פולין גדול, ובשנת ה'תס"א עבר לברלין והחל ללמד בישיבה של הרב אהרן אחי אשתו. אחד מתלמידיו הוא הרב דוד פרנקל בעל "קרבן העדה". ב-16 במאי 1714 מונה בצו מלכותי לרב העיר ברלין, ומשנת ה'תפ"א שימש גם כרבה של פפד"א.

בשנת ה'תע"ג הגיע נחמיה חיון לברלין על מנת להדפיס את ספריו, וזכה לתמיכתו של הרב יחיאל מיכל. בשנת ה'תע"ו נתן הרב גם הסכמה לספרו של גדליה מסימיאטיץ מתלמידי יהודה החסיד שהיה חשוד בשבתאות. בשנת ה'תפ"ו חזר בו מתמיכתו בחיון, וגזר חרם על כל ספרי השבתאות.

מת בחיי אמו בליל שבת י"א באדר ה'תפ"ח, ונקבר ביום ראשון שלאחר מכן.

==כתביו==
חיבר את הפירוש "יופי מכלל" – פירוש משלים לפירוש "יפה מראה" של הרב שמואל יפה אשכנזי על אגדות התלמוד הירושלמי. בעקבות הדפסת חיבור זה נקלע לסכסוך עם אדם
שהדפיס את הספר יפה מראה באמסטרדם שנתיים לאחר מכן. בנוסף חיבר פירוש לתלמוד בבלי מסכת מגילה, וכן מיוחסים לו דיני בדיקת הסכין שקיבל מרבי יהודה החסיד, ספר מפתח לספר הזוהר וכתבי יד שונים בקבלה.

==צאצאיו==
* ליפמן (ה'תע"ה–ה'תקכ"ח) – בסביבות שנת ה'ת"ק התנצר ונקרא אלויס פון זוננפלס. עסק בין השאר בקבלה נוצרית ובאלכימיה. הוא היה אביו של יוסף פון זוננפלס.
* הענא – נישאה לדיין מנדל מפפד"מ
* לאה – נישאה לדיין לייב כ"ץ מברלין
* בת ששמה לא ידוע – נישאה לדיין יואל בן יקותיאל זקש מגלוגא שהיה מעורב בפולמוס יהונתן אייבשיץ.

==קישורים חיצוניים==
* 
* 
* 
* 
*

==הערות שוליים==

קטגוריה:ברלין: רבנים
קטגוריה:יהודי פראג
קטגוריה:מחברי ספרות תורנית
קטגוריה:פרשני התלמוד הירושלמי
קטגוריה:ילידי 1670
קטגוריה:נפטרים ב-1728
קטגוריה:פרנקפורט על האודר: רבנים
ואלטר סקושגורד

ואלטר סקושגורד (בשוודית: Valter Skarsgård; נולד ב-25 באוקטובר 1995) הוא שחקן שוודי.<ref name="sverigesradio1"></ref> <ref></ref>

== ביוגרפיה ==
סקושגורד הוא בנם הצעיר של השחקן סטלן סקושגורד <ref></ref> ושל מיי סקושגורד, רופאה. <ref>[https://www.theguardian.com/culture/2014/jul/20/on-my-radar-bill-skarsgard-hemlock-grove On my radar: Bill Skarsgård's cultural highlights] The Guardian, 20 July 2014</ref> <ref></ref> <ref></ref> יש לו שבעה אחים, חמישה מהם מנישואיו הראשונים של אביו: אלכסנדר, גוסטב, סם, ביל ואייה. יש לו שני אחים למחצה, אוסיאן וקולביורן, מנישואיו השניים של אביו. <ref></ref> ואלטר סקושגורד למד בבית הספר התיכון סנט אריק.<ref name="sverigesradio1" /> <ref>[https://www.svt.se/portkod1525/jag-har-varit-lite-emo-men-skulle-aldrig-skada-mig-sjalv/] svt.se Retrieved 28 October 2017</ref>

==קריירה==
בעקבות הוריו ואחיו הגדולים, עשה ואלטר את הופעת הבכורה שלו כשחקן ילדים בשנת 2003, בסרט שכותרתו 'Detaljer'. באותה שנה, הוא שיחק את התפקיד הראשי בסרט קצר, 'To Kill a Child'. מלבד הופעה בסרטים קצרים ועלילתיים, ואלטר שיחק גם בתפקידים חשובים בסדרות טלוויזיה וקליפים.

בשנת 2007 שיחק בסרט ארן: אביר מסדר הטמפלרים. שנה לאחר מכן שיחק בסרט ההמשך ארן: הממלכה האבודה.

בשנת 2018 שיחק בתפקיד ראשי בסדרת הטלוויזיה בסרט אדוני הכאוס.

בשנת 2022 שיחק בתפקיד חוזר בסדרת הטלוויזיה "סערה לחג המולד" מבית נטפליקס. שנה לאחר מכן שיחק בתפקיד ראשי בסדרה "Börje". 

== פילמוגרפיה נבחרת ==
=== קולנוע ===
{| class="wikitable sortable"
|+ 
!שנה
!כותרת
!תפקיד
! class="unsortable" |הערות
|-
| rowspan="2" |2003
|Details
|דניאל (בצעירותו)
|
|-
|To Kill a Child
|ילד
|סרט קצר
|-
|2007
|ארן: אביר מסדר הטמפלרים
|יון קנוטסון
|
|-
|2008
|ארן: הממלכה האבודה
|יון קנוטסון
|
|-
|2013
|IRL<ref name="aftonbladet1"></ref><ref></ref>
|אליאס
|
|-
|2018
|אדוני הכאוס <ref>[https://www.svd.se/skarsgard-i-akerlunds-metal-film Skarsgård i Åkerlunds metal film] svd.se Retrieved 20 October 2017</ref>
|בארד גולדוויק "פאוסט" אייתון
|
|-
|2019
|Don't Click
|ג'וש
|
|-
|2020
|Funhouse
|קספר
|
|}

=== טלוויזיה ===
{| class="wikitable sortable"
|+ 
!שנה
!כותרת
!תפקיד
! class="unsortable" |הערות
|-
|2018-2016
|Black Lake<ref></ref><ref></ref>
|ליפי
|16 פרקים
|-
|2020
|Morden i Sandhamn
|מיקה
|2 פרקים
|-
|2021
|Katla
|ביורן
|5 פרקים
|-
|2021-הווה
|Beck
|וילהלם בק
|3 פרקים
|-
|2022
|סערה לחג המולד
|הנריק
|
|-
|2023
|Börje
|Börje
|תפקיד ראשי
|}

==קישורים חיצוניים==

== הערות שוליים ==

קטגוריה:שחקנים ילדים שוודים
קטגוריה:שחקני קולנוע וטלוויזיה שוודים
קטגוריה:שוודים שנולדו ב-1995
פינצה

סוג של פינצה אוסטרית
פינצה<ref>Heinz Dieter Pohl: Die österreichische Küchensprache. Ein Lexikon der typisch österreichischen kulinarischen Besonderheiten (mit sprachwissenschaftlichen Erläuterungen). Praesens-Verlag, Wien 2007, , (Studia interdisciplinaria Ænipontana 11), S. 109</ref><ref name="oewb.retti">[http://oewb.retti.info/oewb-public/show.cgi?lexnr=VtGSAPwOfD4taqVCp7ukG061dreNw7dC6TBAoWP3s/HZWJ0u%5CFvHdw==&pgm_stat=show Datenbank zur deutschen Sprache in Österreich]</ref><ref name="ostarrichi">[http://www.ostarrichi.org/wort-13772-at-Osterpinze.html Eintrag in ostarrichi.org]</ref> (בקרואטית ובסלובנית: Pinca; גם Pogača, Sirnica או Pinza או בגרמנית: Osterpinze) הוא מגוון של לחמי פסחא.

== מאפיינים ==

פינצה מקורו בקרואטיה, סלובניה ובאוסטריה. הוא פופולרי במיוחד באיסטריה, מערב קרואטיה בחלקים של נפת טריאסטה ובאזור ההיסטורי של דלמטיה, במחוז גורישקה בסלובניה, הליטורל הסלובני, דרום אוסטריה וגוריציה באיטליה .

== תיאור ==
זהו כיכר לחם מתוק עם סימן צלב עליו, אשר מגולף בסכין לפני האפייה, בצד העליון של הכיכר.

== מנהג ==
פינצה נאכל כדי לחגוג את סוף התענית, כי הוא מכיל ביצים רבות. יחד עם ביצי הפסחא, פינצה נשאר המרכז של ארוחת הבוקר המשפחתית של חג הפסחא באזורים שבהם הוא נאכל. באזורים עירוניים זה יותר ויותר הפריט היחיד שנלקח למיסת חג הפסחא לברכה, ולעיתים קרובות ניתן לאורחים כסמל לאיחולים טובים.

== קישורים חיצוניים ==

* [http://www.istrianet.org/istria/gastronomy/osteria/pinza.htm פינצה באתר Istrianet.org]
*[https://www.steirische-spezialitaeten.at/rezepte/steirische-osterpinze-goerzer-pinze.html Steirische Osterpinze – Görzer Pinze]. Rezept und Bild der steirischen Osterpinze, steirische-spezialitaeten.at
*[https://www.falstaff.at/rd/r/triester-osterpinze-la-bomboniera/ Triester Osterpinze »La Bomboniera«]. Rezept einer Triester Osterpinze der traditionsreichen Pasticceria »La Bomboniera«, falstaff.at.
== הערות שוליים ==

קטגוריה:המטבח הקרואטי
קטגוריה:המטבח האוסטרי
קטגוריה:פסחא
דובגה

דובגה (באזרית: Dovğа) הוא מרק קר העשוי מיוגורט ועשבי תיבול הנפוץ באזרבייג'ן ואיראן<ref></ref><ref></ref>.

המאכל מורכב מיוגורט, כוסברה, שמיר, נענע, תרד, אורז וחומוס שאותם מבשלים יחד ולאחר מכן מצננים<ref></ref><ref></ref><ref></ref>.

למאכל מספר גרסאות ומלבד הגרסה הבסיסית, קיימת גם גרסה איראנית בשם אבדוג (Abdug)<ref></ref>.

נהוג לאכול הדובגה כמטבל ולהגישו קר או חם בהתאם לעונה ולאזור.

== קישורים חיצוניים ==

* [https://www.pesto.co.il/index.php?act=recshow&rec_id=1565#google_vignette מתכון: מרק יוגורט עם נענע (קווקזי)], אתר Pesto

== הערות שוליים ==

*
קטגוריה:מוצרי חלב
קטגוריה:המטבח האזרי
קטגוריה:המטבח הקווקזי
לוס צ'ונרוס

לוֹס צ'וֹנֶרוֹס (בספרדית: Los Choneros) הוא סינדיקט פשע וקרטל סמים מהעיר גואיאקיל, אקוודור, עם נוכחות ניכרת במרבית קווי החוף במדינה.

הכנופיה ידועה במעורבותה בפשע מאורגן, סחר בסמים, הברחות ושוד. מרבית מחבריה מצויים ברשימת המבוקשים של המשטרה הלאומית באקוודור ומרבית מנהיגיה המקוריים נעצרו או חוסלו. העסק העיקרי הוא הברחות קוקאין לארצות הברית.

ב־9 בינואר 2024 פרץ סכסוך אלים באקוודור, בעקבות בריחתו של מנהיג הכנופיה חוסה וילמאר מהכלא. במבצע נעצרו כשלושים בכירים וממשלת אקוודור הכריזה על מצב מלחמה פנימי נגד כנופיות הפשע המאורגן במדינה ובעיקר לוס צ'ונרוס.

==היסטוריה==
ייתכן שמקור הארגון בצ'ונֶה או מאנטה, מתישהו בשנות התשעים. בתחילה הייתה זו כנופיה של מבוגרים צעירים עם שמונה חברים, בני 18 עד 30 שנים.

המייסד והמנהיג הראשון שלה היה חורחה ביסמרק ואליז אספנייה, הידוע בכינויו צ'ונרו או טניינטה אספנייה, שנטען כי החל את דרכו כסוחר סמים בשכונות העוני של העיר.

קרלוס חֶסוּס צ'דינו ורה, המכונה לחלופין אל רוֹחוֹ או אל קווזרו, ראש כנופיית לוס קווזרוס, הסתכסך עם ביסמרק, אחד מחבריה, במסיבה והורה לרצוח אותו. ביסמרק ובתו נפצעו ואשתו נהרגה. ביסמרק, יחד עם בני משפחה, חברים ומקורבים, ביחד לוס צ'ונרוס, כולל מנהיג הכנופיה בהמשך, חורחה לואיס זמברנו, רצח את אחיו ובנו של ורה, ג'וני ורדי סדינו ורה וכריסטיאן ג'ונתן סדינו בריונס. בסכסוך שפרץ ביניהם הושמדו לוס קוזרוס. כמה מלוס צ'ונרוס שרדו ואיפשרו להם להמשיך בפעילות הפשע המאורגן.

על פי ההערכות, לוס צ'ונרוס פועלת כאגף מזויף של קרטל סינלואה בתוך אקוודור. העסק העיקרי שלהם הוא סחר בסמים, במיוחד בקוקאין.

מאז 2011, אנשי צ'ונרוס נמצאים גם בבתי כלא ברחבי אקוודור. הארגון מאורגן היטב בפריסה ארצית וכולל משתפי פעולה מגופי הביטחון במדינה ופוליטיקאים.

== הערות שוליים==

קטגוריה:קרטלי סמים
קטגוריה:אקוודור
נבולוסה

נבולוסה (בספרדית: Nebulossa) הוא צמד אלקטרופופ ספרדי,<ref></ref><ref name=":1"></ref> המורכב מהזמרת מריה "מרי" בס ומהקלידן והמפיק המוזיקלי מארק דאסוסה. ב-3 בפברואר 2024, זכו ב-Benidorm Fest 2024 עם השיר "Zorra", וייצגו את ספרד באירוויזיון 2024, בו הם סיימו במקום ה-22.

== קריירה ==
הלהקה הוקמה ב-2018.<ref name=":2"></ref>

ב-26 במאי 2021, ההרכב הוציא את אלבום האולפן הראשון שלו, Poliédrica de mí.

בדצמבר 2022, ההרכב הופיע, יחד עם אופליה אליברנדו, בקדם האירוויזיון של סן מרינו לאירוויזיון 2023, Una voce per San Marino, אך לא עבר מעבר שלב האודישן.<ref></ref><ref></ref>

בינואר-פברואר 2024, ההרכב השתתף בקדם האירוויזיון הספרדי לאירוויזיון 2024, בנידורם פסט , עם השיר "Zorra".<ref></ref><ref></ref> ב-30 בינואר, ההרכב הופיע בחצי הגמר הראשון והגיע למקום הראשון עם 149 נקודות, ולפיכך העפיל לגמר.<ref></ref> ב-3 בפברואר, ההרכב הופיע בגמר והגיע למקום הראשון עם 156 נקודות, ולפיכך ההרכב ייצג את ספרד באירוויזיון 2024, שהתקיים במאי 2024.<ref></ref> את התחרות סיים ההרכב במקום ה-22 עם 30 נקודות.<ref></ref>

== דיסקוגרפיה ==
=== אלבומי אולפן ===
* 2021: Poliédrica de mí

== קישורים חיצוניים ==

== הערות שוליים ==

קטגוריה:משתתפי אירוויזיון 2024
קטגוריה:נציגי ספרד באירוויזיון
קטגוריה:להקות שהוקמו בשנת 2018
קטגוריה:להקות ספרדיות
קטגוריה:צמדים מוזיקליים
וירג'יניה אדמירל

וירג'יניה אדמירל או וירג'יניה דה נירו, באנגלית: Virginia Admiral or Virginia De Niro (4 בפברואר 1915 – 27 ביולי 2000) הייתה ציירת, ומשוררת אמריקאית ואמו של השחקן רוברט דה נירו. היא למדה ציור אצל הנס הופמן בניו יורק, ועבודותיה נכללו באוסף פגי גוגנהיים.<ref></ref>

== חיים ועבודה ==
אדמירל נולדה באורגון, בתם של אליס קרוליין (לבית גרומן), מורה בבית הספר, ודונלד אדמירל, מתווך תבואה. אדמירל גדלה כפרסביטריאנית אך מאוחר יותר הפכה לאתאיסטית במהלך בגרותה. אביה היה ממוצא אנגלי, צרפתי והולנדי, ואמה הייתה ממוצא גרמני.<ref>Shawn Levy (2014). De Niro: A Life. Crown Archetype.</ref> ב-1920 היא התגוררה בדנוויל, אילינוי, לפי המפקד, עם הוריה ואחותה הצעירה, אלינור. ב־1930, הוריה של וירג'יניה התגרשו והיא גרה עם אמה ואחותה בברקלי, קליפורניה. בעודה בברקלי, אמה הפכה למורה בבית ספר.

מ-1932 עד 1935, אדמירל למדה לתואר ראשון ב-Coe College בסידר רפידס, איווה, שם התמחתה בעיתונאות.<ref>Coe College. The Acorn, 1935.</ref> אדמירל למדה במכון לאמנות בשיקגו אצל הנס הופמן. בשנת 1938, היא עבדה על פרויקט האמנות הפדרלית, באוקלנד, קליפורניה. בזמן שהתגוררה בברקלי, קליפורניה, היא הייתה חלק מעולם האמנות, הסוציאליסטית והספרותית מחוץ לקמפוס. חברה לחיים בשנות הארבעים היה המשורר רוברט דאנקן. הם נסעו יחד מקליפורניה לגריניץ' וילג', ניו יורק. עם דאנקן, היא הפיקה גיליון של המגזין Epitaph (שנקרא מאוחר יותר ל-The Experimental Review).[6]

אדמירל, פגשה את רוברט דה נירו האב, אמן שאפתן, באחד משיעורי הציור של הנס הופמן בפרובינסטאון, מסצ'וסטס. תחילה הם עברו לדירת לופט ברחוב מזרח 14, מאוחר יותר לדירה ברחוב 8, ולאחר מכן התיישבו בדירה ברחוב בליקר בגריניץ' וילג'. הם נישאו בדצמבר 1942. באוגוסט 1943 ילדה וירג'יניה את בנם, השחקן והבמאי רוברט דה נירו ג'וניור<ref></ref>

במשך זמן מה עבדה אדמירל כקלדנית.<ref></ref> היא ורוברט דה נירו התגרשו ב-1945, אך נשארו קרובים לאורך כל חייהם. כאשר רוברט האב לקה בסרטן, היא טיפלה בו במהלך שנותיו האחרונות.<ref></ref> מאוחר יותר, בניו יורק, היא כתבה למגזין True Crimes.<ref></ref>

ב-1942 הציגה אדמירל את אמנותה בסלון לאמנים צעירים בגלריה "אמנות המאה הזו" של פגי גוגנהיים במנהטן. באותה שנה מכרה ציור למוזיאון לאמנות מודרנית תמורת 100 דולר. היא הייתה הראשונה מקבוצת האמנים שלה שמכרה ציור למוזיאון. ג'קסון פולוק ערך את המכירה הראשונה שלו למוזיאון שנתיים מאוחר יותר.<ref>Turner, Christopher (Summer 2009). "An elegant mind". Modern Painters. 21</ref> היא ערכה תערוכת יחיד באותה גלריה בשנת 1946 ועבודותיה נכללו באוסף פגי גוגנהיים בביאנלה בוונציה בשנת 1947. בשנים מאוחרות יותר, מ-1973 עד 1980, האמנות שלה הוצגה בגלריה Buecker & Cembalo.

אדמירל הייתה פעילה בתנועות פוליטיות נגד מעורבות אמריקאית במלחמת וייטנאם ולמען זכויות האמנים והעניים. בשנות ה-60 של המאה ה-20 היא הייתה גורם מרכזי בהשגת דיור בעלות נמוכה לאמנים שעבדו באזור סוהו בניו יורק.

עבודתה נמצאת באוספים הקבועים של מוזיאון המטרופוליטן לאמנות והמוזיאון לאמנות מודרנית בניו יורק ואוסף פגי גוגנהיים בוונציה. בנוסף, המסמכים שלה מוחזקים בארכיון לאמנות אמריקאית בסמיתסוניאן.

== הערות שוליים ==

קטגוריה:ציירות אמריקאיות
קטגוריה:אמריקאיות שנולדו ב-1915
קטגוריה:אמריקאים שנולדו ב-1915
קטגוריה:אמריקאיות שנפטרו ב-2000
קטגוריה:אמריקאים שנפטרו ב-2000
נורת' שור (הוואי)

צילום רחפן של אזור הנורת' שור
נורת' שור באי אואהו שבהוואי הוא כינויו של האזור החופי המשתרע בצפונו של האי, מקאנה פוינט במערב ועד קאהוהו במזרח.האזור מוכר בזכות גלי האוקיינוס הגבוהים שבו, המושכים אליהם גולשים מכל רחבי העולם.

פעילות הגלישה בנורת' שור מתרכזת בחודשי החורף ומנצלת את הנחשולים בו, הנובעים ממזג האוויר הסוער בצפון האוקיינוס השקט. מוקדי הגלישה בו הם במפרץ ואימאה ובחוף סאנסט . נקודת הגלישה המפורסמת ביותר בנורת' שור היא בבנזאי פייפליין ומדורגת כאחת מן הידועות ביותר בעולם.

בנורת' שור מתקיימת מדי חורף שורה ארוכה של תחרויות גלישה, לגברים ולנשים, מהן אחדות ידועות ביותר. יש בו גם פעילות של צלילת מיכלים ושנורקלים, צפייה בכרישים ובדולפינים וסוגים נוספים של ספורט.

האזור הוא זירה פופולרית לצילום, בשל מבנהו הגאוגרפי, הגלים הגבוהים שבו וקרבתו לעיר הונולולו. צולמו במקום סצנות ממספר רב של סרטי קולנוע וסדרות טלוויזיה, שרבים מהם מתעדים את פעילות הגלישה בו. 

הגלים הגבוהים שבאזור, שבשיא החורף עשויים להגיע לגובה של 13 ואף 18 מטר, גורמים לגאות גבוהה, להצפות, לשחיקת הטופוגרפיה הטבעית והאקוסיסטם של האזור ולנזקים למבנים הניצבים בו ולעסקים הפועלים בו. תופעות אלו מוחמרות על ידי שינויי האקלים ועליית מפלס מי הים.

==קישורים חיצוניים==

* [https://en.wikivoyage.org/wiki/North_Shore_(Oahu)#Q1134486 נורת' שור], באתר ויקימסע

קטגוריה:ארצות הברית: חופים
קטגוריה:אואהו
קטגוריה:הוואי: גאוגרפיה
קטגוריה:גלישה